Анета Тасова

Анета Тасова – македонска писателка, поетеса и новинарка

 Животопис 
Анета (Василева) Тасова е родена на 28.1.1982 г. во Кочани. Како дете се истакнувала во своите награди од областа на физиката, математиката и литературата. Сите мислеле дека живее во Жиганци, а таа постојано талкала по планетите на разумот и неразумот. Исклучена од секаква реалност, верува во Љубов, а за неа тоа е помалку судбина, повеќе Поезија, а најмногу Господ. Затоа целиот нејзин живот била активен безработник и чекала подобри времиња.

Дипломирала на Филолошкиот факултет (Македонска книжевност и јужнословенски книжевности). Членувала во поетските клубови „Копнеж” – Кочани и „Мугри” – Скопје и во драмскиот аматерски театар „Чекори”. Дел од нејзиното творештво видел бел ден во алманасите на претходно споменатите клубови; прозните списанија „Лоза” и „Маргина”; дневните весници „Вечер”, „Време” и „Дневник” и во електронското издание на конкурсот на „Електролит“.

 Творештво 

 „Умри женски“, поетска збирка („Силсонс“, 2015)
 „Сите авиони летаат над моето село”, збирка раскази (Фондација "Рамковски", 2007)

 Награди 

 Награда „Живко Чинго“ (фондација „Рамковски“) во 2007 година, за збирката раскази „Сите авиони летаат над моето село”
 Награда „Караманов” во 2004 година, за најдобра необјавена поетска збирка
 Награда на весникот „Студентски збор”, за најдобар краток расказ на конкурсот објавен во 2003 година

 Наводи 

Категорија:Македонски писателки
Категорија:Македонски раскажувачи
Категорија:Македонски поетеси
Категорија:Македонски новинари
Категорија:Апсолвенти на универзитетот „Св. Кирил и Методиј“
Категорија:Луѓе од Кочани
Категорија:Луѓе од Скопје